phoneee/thai-legal-corpus huggingface dataset:
ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่องการเปลี่ยนแปลงเขต เขตอุตสาหกรรมทั่วไปนิคมอุตสาหกรรมเอเซีย(สุวรรณภูมิ) จังหวัดสมุทรปราการ ตามที่ได้มีประกาศคณะกรรมการการนิคมอุตสาหกรรมแห่งประเทศไทย เรื่องการจัดตั้งเขตอุตสาหกรรมทั่วไป นิคมอุตสาหกรรมเอเซีย (สุวรรณภูมิ)จังหวัดสมุทรปราการ ลงวันที่ ๔ พฤษภาคม ๒๕๕๒ กำหนดให้พื้นที่ตำบลบ้านระกาศตำบลคลองสวน ตำบลบางพลีน้อย ตำบลเปร็ง และตำบลจระเข้น้อย อำเภอบางบ่อจังหวัดสมุทรปราการ เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ นั้นเนื่องจากเอกชนผู้ร่วมดำเนินงานจัดตั้งนิคมอุตสาหกรรมดังกล่าวข้างต้นมีความประสงค์จะขอขยายพื้นที่โครงการนิคมอุตสาหกรรมออกไปอีกเพื่อให้การจัดรูปที่ดินและผังการใช้ประโยชน์ที่ดินมีความสมบูรณ์มากยิ่งขึ้นจึงสมควรขยายพื้นที่นิคมอุตสาหกรรมดังกล่าวอาศัยอำนาจตามความในมาตรา ๓๖ วรรคสองแห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔ วรรคสองของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ.๒๕๔๘ ประธานกรรมการการนิคมอุตสาหกรรมแห่งประเทศไทย จึงประกาศเปลี่ยนแปลงเขตเขตอุตสาหกรรมทั่วไป นิคมอุตสาหกรรมเอเซีย (สุวรรณภูมิ) จังหวัดสมุทรปราการโดยให้ยกเลิกแผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการจัดตั้งเขตอุตสาหกรรมทั่วไป นิคมอุตสาหกรรมเอเซีย (สุวรรณภูมิ)จังหวัดสมุทรปราการ ลงวันที่ ๔ พฤษภาคม ๒๕๕๒ และให้ใช้แผนที่ท้ายประกาศนี้แทนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๔ ธันวาคม พ.ศ. ๒๕๕๓ประสานตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑. แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมเอเซีย (สุวรรณภูมิ)จังหวัดสมุทรปราการ(ดูข้อมูลจากภาพกฎหมาย)ปริยานุช/ผู้จัดทำ๑๕ กุมภาพันธ์๒๕๕๔ณัฐวดี/ตรวจ๑๕ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๖ ง/หน้า ๘๙/๘ กุมภาพันธ์ ๒๕๕๔
พระราชกฤษฎีกาพระราชกฤษฎีกากำหนดวันเปิดทำการแผนกคดีเยาวชนและครอบครัวในศาลจังหวัดจันทบุรีศาลจังหวัดบุรีรัมย์ ศาลจังหวัดภูเก็ตศาลจังหวัดลำปางศาลจังหวัดสระบุรี และศาลจังหวัดสุพรรณบุรีพ.ศ. ๒๕๔๐ ภูมิพลอดุลยเดช ป.ร.ให้ไว้ ณ วันที่ ๑๗กุมภาพันธ์ ๒๕๔๐เป็นปีที่ ๕๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดวันเปิดทำการแผนกคดีเยาวชนและครอบครัวในศาลจังหวัดจันทบุรี ศาลจังหวัดบุรีรัมย์ ศาลจังหวัดภูเก็ต ศาลจังหวัดลำปางศาลจังหวัดสระบุรี และศาลจังหวัดสุพรรณบุรี เพื่อทำการพิจารณาพิพากษาคดีต่อไปอาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๘ วรรคสองแห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวพ.ศ. ๒๕๓๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดวันเปิดทำการแผนกคดีเยาวชนและครอบครัวในศาลจังหวัดจันทบุรีศาลจังหวัดบุรีรัมย์ ศาลจังหวัดภูเก็ต ศาลจังหวัดลำปาง ศาลจังหวัดสระบุรีและศาลจังหวัดสุพรรณบุรี พ.ศ. ๒๕๔๐มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ให้เปิดทำการแผนกคดีเยาวชนและครอบครัวในศาลจังหวัดจันทบุรี ศาลจังหวัดบุรีรัมย์ศาลจังหวัดภูเก็ต ศาลจังหวัดลำปาง ศาลจังหวัดสระบุรี และศาลจังหวัดสุพรรณบุรีตั้งแต่วันที่ ๒ เมษายน พ.ศ. ๒๕๔๐ เป็นต้นไปมาตรา๔ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการพลเอก ชวลิต ยงใจยุทธนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากจังหวัดจันทบุรีจังหวัดบุรีรัมย์ จังหวัดภูเก็ต จังหวัดลำปาง จังหวัดสระบุรี และจังหวัดสุพรรณบุรีมีสถิติการกระทำความผิดของเด็กและเยาวชนและคดีครอบครัวในแต่ละปีเพิ่มมากขึ้นแต่จังหวัดดังกล่าวยังไม่มีการจัดตั้งศาลที่มีอำนาจพิจารณาพิพากษาคดีเยาวชนและครอบครัวขึ้นโดยเฉพาะการดำเนินคดีเกี่ยวกับการกระทำความผิดของเด็กและเยาวชนและครอบครัวจึงต้องกระทำในศาลจังหวัดซึ่งทำให้เด็กและเยาวชนผู้ถูกดำเนินคดีมิได้รับประโยชน์จากการคุ้มครองสิทธิตามกฎหมายว่าด้วยวิธีพิจารณาคดีเยาวชนและครอบครัวสมควรเปิดทำการแผนกคดีเยาวชนและครอบครัวในศาลจังหวัดจันทบุรี ศาลจังหวัดบุรีรัมย์ศาลจังหวัดภูเก็ต ศาลจังหวัดลำปาง ศาลจังหวัดสระบุรี และศาลจังหวัดสุพรรณบุรีตั้งแต่วันที่ ๒ เมษายน พ.ศ. ๒๕๔๐ เป็นต้นไป เพื่อทำหน้าที่พิจารณาพิพากษาคดีเยาวชนและครอบครัวและโดยที่มาตรา ๘ วรรคสองแห่งพระราชบัญญัติจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวพ.ศ. ๒๕๓๔ บัญญัติว่าแผนกคดีเยาวชนและครอบครัวในศาลจังหวัดใดจะเปิดทำการเมื่อใดให้ประกาศโดยพระราชกฤษฎีกา จึงจำเป็นต้องตราพระราชกฤษฎีกานี้ สุกัญญา/พิมพ์๘ พฤศจิกายน ๒๕๕๓ปริญสินีย์/ผู้จัดทำ๙ พฤศจิกายน ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษาเล่ม ๑๑๔/ตอนที่ ๔ ก/หน้า ๔/๗ มีนาคม ๒๕๔๐
ประกาศกระทรวงการคลังประกาศกระทรวงการคลังเรื่องการกู้เงินโดยการออกตั๋วสัญญาใช้เงินเพื่อการบริหารหนี้ในปีงบประมาณพ.ศ. ๒๕๕๗ครั้งที่ ๕[๑] เพื่อให้เป็นไปตามความในมาตรา ๑๐ และมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ และกฎกระทรวงกำหนดหลักเกณฑ์วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกันพ.ศ. ๒๕๕๐ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรีอาศัยอำนาจตามความในมาตรา ๑๔ มาตรา ๒๐ และมาตรา ๒๔แห่งพระราชบัญญัติการบริหารหนี้สาธารณะ พ.ศ. ๒๕๔๘ และที่แก้ไขเพิ่มเติม (ฉบับที่๒) พ.ศ. ๒๕๕๑ ได้ดำเนินการกู้เงินเพื่อปรับโครงสร้างหนี้โดยมีรายละเอียดและเงื่อนไข ดังต่อไปนี้๑. กระทรวงการคลังได้ดำเนินการแปลงตั๋วเงินคลังเป็นตั๋วสัญญาใช้เงินเพื่อการบริหารหนี้ในปีงบประมาณ พ.ศ. ๒๕๕๗ ครั้งที่ ๕ อายุ ๓ ปี ให้กับธนาคารออมสิน เป็นจำนวนเงิน ๑๑,๖๓๕ ล้านบาท (หนึ่งหมื่นหนึ่งพันหกร้อยสามสิบห้าล้านบาทถ้วน)๒. ตั๋วสัญญาใช้เงินนี้จะออกให้กับธนาคารออมสินในวันที่ ๓๐ กันยายน ๒๕๕๗๓. ตั๋วสัญญาใช้เงินที่ออกตามในข้อ๒ มีกำหนดชำระคืนต้นเงินกู้ ในวันที่ ๓๐ กันยายน ๒๕๖๐๔. ตั๋วสัญญาใช้เงินนี้มีอัตราดอกเบี้ยเท่ากับอัตราดอกเบี้ยอ้างอิง(อัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ ๖ เดือนตามประกาศธนาคารแห่งประเทศไทย) บวกด้วย Spread โดยปรับอัตราดอกเบี้ยทุก๖ เดือน หากอัตราดอกเบี้ยอ้างอิงมีการเปลี่ยนแปลง การคำนวณดอกเบี้ยใช้หลักเกณฑ์หนึ่งปีมี๓๖๕ วัน แล้วนับตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งชำระดอกเบี้ยงวดแรกในวันที่ ๓๐ มีนาคม ๒๕๕๘และชำระดอกเบี้ยงวดสุดท้ายในวันที่ ๓๐ กันยายน ๒๕๖๐โดยดอกเบี้ยงวดแรกของตั๋วสัญญาใช้เงินที่ออกให้ในวันที่ ๓๐ กันยายน ๒๕๕๗ มีอัตราดอกเบี้ยเท่ากับร้อยละ๒.๙๗๙๒๓ ต่อปี๕. การชำระดอกเบี้ยตลอดเวลาที่สัญญายังมีอายุอยู่ให้แบ่งการชำระดอกเบี้ยปีละ ๒ งวด คือวันที่ ๓๐มีนาคม และ ๓๐ กันยายน ของทุกปีสำหรับดอกเบี้ยงวดสุดท้ายจะชำระพร้อมต้นเงินกู้ตามตั๋วสัญญาใช้เงินในวันที่ไถ่ถอนหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยก็ให้เลื่อนไปชำระในวันทำการถัดไปโดยไม่นับวันหยุดธนาคารแห่งประเทศไทยดังกล่าวเข้ารวมเพื่อคำนวณดอกเบี้ยที่ถึงกำหนดชำระยกเว้นการชำระหนี้งวดสุดท้ายให้คำนวณดอกเบี้ยจนถึงวันก่อนวันชำระหนี้๖. การชำระคืนต้นเงินกู้กระทรวงการคลังสามารถชำระคืนต้นเงินกู้ก่อนครบกำหนดได้ทั้งจำนวนหรือบางส่วนก็ได้ ทั้งนี้กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๓๐ วัน และจะชำระค่าดอกเบี้ยคงค้างของหนี้เงินต้นที่ชำระคืนก่อนกำหนดพร้อมกับการชำระหนี้เงินต้นก่อนกำหนดนั้นด้วยโดยหากวันครบกำหนดชำระต้นเงินกู้ตรงกับวันหยุดธนาคารแห่งประเทศไทย ก็ให้เลื่อนไปชำระในวันเปิดทำการถัดไปและได้รับยกเว้นการคิดค่าธรรมเนียมและค่าใช้จ่ายใด ๆ๗. ไม่มีค่าธรรมเนียมและค่าใช้จ่ายใดๆประกาศณ วันที่ ๒๖ กันยายน พ.ศ. ๒๕๕๗พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๑๖ ตุลาคม ๒๕๕๗วันทิตา/ผู้ตรวจ๘ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๕ ง/หน้า ๑๒/๑๕ ตุลาคม ๒๕๕๗
คำพิพากษาศาลฎีกาที่ 64109หลักกฎหมาย: ศาลชั้นต้นและศาลอุทธรณ์พิพากษายกฟ้องโจทก์ โดยฟังว่าเช็คฉบับพิพาทที่จำเลยเป็นผู้สั่งจ่าย เป็นเช็คเพื่อการประกันหนี้ โจทก์ฎีกาโต้แย้งคัดค้านการวินิจฉัยของศาลอุทธรณ์อันเกี่ยวกับการรับฟังพยานหลักฐานในปัญหาเรื่องนี้ จึงเป็นฎีกาในปัญหาข้อเท็จจริงต้องห้ามมิให้ฎีกา ตามประมวลกฎหมายวิธีพิจารณาความอาญา มาตรา 220 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 757/2525นายวิมล บูรณวัฒน์โจทก์บริษัทศรีเหมราช จำกัด กับพวกจำเลย ป.วิ.อ. ม. 220ศาลชั้นต้นและศาลอุทธรณ์พิพากษายกฟ้องโจทก์ โดยฟังว่าเช็คฉบับพิพาทที่จำเลยเป็นผู้สั่งจ่าย เป็นเช็คเพื่อการประกันหนี้ โจทก์ฎีกาโต้แย้งคัดค้านการวินิจฉัยของศาลอุทธรณ์อันเกี่ยวกับการรับฟังพยานหลักฐานในปัญหาเรื่องนี้ จึงเป็นฎีกาในปัญหาข้อเท็จจริงต้องห้ามมิให้ฎีกา ตามประมวลกฎหมายวิธีพิจารณาความอาญา มาตรา 220(สนิท อังศุสิงห์-ปรีชา พานิชวงศ์-สำเนียง ด้วงมหาสอน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 757/2525นายวิมล บูรณวัฒน์โจทก์บริษัทศรีเหมราช จำกัด กับพวกจำเลย ป.วิ.อ. ม. 220ศาลชั้นต้นและศาลอุทธรณ์พิพากษายกฟ้องโจทก์ โดยฟังว่าเช็คฉบับพิพาทที่จำเลยเป็นผู้สั่งจ่าย เป็นเช็คเพื่อการประกันหนี้ โจทก์ฎีกาโต้แย้งคัดค้านการวินิจฉัยของศาลอุทธรณ์อันเกี่ยวกับการรับฟังพยานหลักฐานในปัญหาเรื่องนี้ จึงเป็นฎีกาในปัญหาข้อเท็จจริงต้องห้ามมิให้ฎีกา ตามประมวลกฎหมายวิธีพิจารณาความอาญา มาตรา 220(สนิท อังศุสิงห์-ปรีชา พานิชวงศ์-สำเนียง ด้วงมหาสอน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกำหนดให้ทางน้ำชลประทานอ่างเก็บน้ำห้วยสะทดเป็นทางน้ำชลประทานที่จะเรียกเก็บค่าชลประทานพ.ศ. ๒๕๔๖[๑] อาศัยอำนาจตามความในมาตรา ๘ (๑)แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ให้ทางน้ำชลประทานอ่างเก็บน้ำห้วยสะทด ในท้องที่ตำบลคำบงอำเภอห้วยผึ้ง จังหวัดกาฬสินธุ์ ภายในแนวเขตตามแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณวันที่ ๒๔ กุมภาพันธ์ พ.ศ. ๒๕๔๖สรอรรถ กลิ่นประทุมรัฐมนตรีว่าการกระทรวงเกษตรและสหกรณ์[เอกสารแนบท้าย]๑. แผนที่ท้ายกฎกระทรวงกำหนดให้ทางน้ำชลประทานอ่างเก็บน้ำห้วยสะทดเป็นทางน้ำชลประทานที่จะเรียกเก็บค่าชลประทาน พ.ศ. ๒๕๔๖(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานอ่างเก็บน้ำห้วยสะทด ในท้องที่ตำบลคำบงอำเภอห้วยผึ้ง จังหวัดกาฬสินธุ์ เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้ปิติวรรณ/จัดทำ๑๓ สิงหาคม๒๕๖๓อรญา/ตรวจ๒๔ สิงหาคม๒๕๖๓[๑] ราชกิจจานุเบกษาเล่ม ๑๒๐/ตอนที่ ๑๘ ก/หน้า ๙/๓ มีนาคม ๒๕๔๖
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ ให้แก่สำนักงานทรัพย์สินส่วนพระมหากษัตริย์ พ.ศ. 2535พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ ให้แก่สำนักงานทรัพย์สินส่วนพระมหากษัตริย์ พ.ศ. ๒๕๓๕ภูมิพลอดุลยเดช ป.ร. ให้ไว้ ณ วันที่ ๒๕ กุมภาพันธ์ พ.ศ. ๒๕๓๕ เป็นปีที่ ๔๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ ให้แก่สำนักงานทรัพย์สินส่วนพระมหากษัตริย์ จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ ให้แก่สำนักงานทรัพย์สินส่วนพระมหากษัตริย์ พ.ศ. ๒๕๓๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลหัวหิน อำเภอหัวหิน จังหวัดประจวบคีรีขันธ์ เนื้อที่ประมาณ ๑ ไร่ ๑ งาน ๔๖๗/๑๐ ตารางวา ภายในแนวเขตตามแผนที่ท้ายพระราชบัญญัตินี้ ให้แก่สำนักงานทรัพย์สินส่วนพระมหากษัตริย์มาตรา 4 มาตรา ๔ ให้นายกรัฐมนตรี รัฐมนตรีว่าการกระทรวงการคลัง และรัฐมนตรีว่าการกระทรวงมหาดไทยรักษาการตามพระราชบัญญัตินี้ผู้รับสนองพระบรมราชโองการ อานันท์ ปันยารชุน นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากที่ดินสาธารณประโยชน์ที่เป็นส่วนหนึ่งของทางสาธารณะ (ถนนแนบเคหาสน์) ในท้องที่ตำบลหัวหิน อำเภอหัวหิน จังหวัดประจวบคีรีขันธ์ ซึ่งตั้งอยู่ติดกับเขตพระราชวังไกลกังวล ปัจจุบันปรากฏว่าพลเมืองได้เลิกใช้ประโยชน์ในที่ดินนั้นแล้วและสำนักงานทรัพย์สินส่วนพระมหากษัตริย์ได้ปลูกสร้างอาคารราชองครักษ์ และครอบครองใช้ประโยชน์ในที่ดินดังกล่าวตลอดมานับตั้งแต่ปี พ.ศ. ๒๕๑๕ สมควรโอนที่ดินดังกล่าว เนื้อที่ประมาณ ๑ ไร่ ๑ งาน ๔๖๗/๑๐ ตารางวาให้แก่สำนักงานทรัพย์สินส่วนพระมหากษัตริย์เพื่อใช้เป็นที่ตั้งอาคารราชองครักษ์เพื่อถวายความปลอดภัยแด่พระบาทสมเด็จพระเจ้าอยู่หัว จึงจำเป็นต้องตราพระราชบัญญัตินี้
ประกาศคณะกรรมการการนิคมอุตสาหกรรมแห่งประเทศไทยประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนแปลงเขตเขตอุตสาหกรรมทั่วไปนิคมอุตสาหกรรมเหมราชตะวันออก(มาบตาพุด)(ฉบับที่ ๑๑) ตามที่ได้มีประกาศกระทรวงอุตสาหกรรมเรื่อง การจัดตั้งเขตอุตสาหกรรมทั่วไป นิคมอุตสาหกรรมตะวันออก ลงวันที่ ๗ ตุลาคมพ.ศ. ๒๕๓๔ กำหนดให้พื้นที่ตำบลห้วยโป่งและตำบลมาบตาพุด อำเภอเมืองระยองจังหวัดระยอง เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ซึ่งต่อมาได้มีการเปลี่ยนแปลงเขตอุตสาหกรรมทั่วไปดังกล่าวตามประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไปนิคมอุตสาหกรรมตะวันออก ลงวันที่ ๒๒ เมษายน พ.ศ. ๒๕๓๙และต่อมาได้มีการเปลี่ยนชื่อนิคมอุตสาหกรรมเป็น นิคมอุตสาหกรรมเหมราชตะวันออก(มาบตาพุด) ตามประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนชื่อนิคมอุตสาหกรรมและการเปลี่ยนแปลงเขต เขตอุตสาหกรรมทั่วไปนิคมอุตสาหกรรมเหมราชตะวันออก (มาบตาพุด) (ฉบับที่ ๖) ลงวันที่ ๑๕ มิถุนายน พ.ศ.๒๕๔๙ และต่อมาได้มีการเปลี่ยนแปลงเขตอุตสาหกรรมทั่วไปดังกล่าวอีกซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมเหมราชตะวันออก (มาบตาพุด)(ฉบับที่ ๑๐) ลงวันที่ ๙ กรกฎาคม พ.ศ. ๒๕๕๑ ซึ่งออกโดยอาศัยกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ นั้นเนื่องจากเอกชนผู้ร่วมดำเนินงานจัดตั้งนิคมอุตสาหกรรมดังกล่าวข้างต้นมีความประสงค์จะขอขยายพื้นที่โครงการนิคมอุตสาหกรรมออกไปอีกจึงสมควรขยายพื้นที่นิคมอุตสาหกรรมดังกล่าวเพื่อรองรับการขยายตัวของอุตสาหกรรมอาศัยอำนาจตามความในมาตรา๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และข้อ ๔ วรรคสอง ของกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ประธานกรรมการการนิคมอุตสาหกรรมแห่งประเทศไทย จึงประกาศเปลี่ยนแปลงเขตเขตอุตสาหกรรมทั่วไป นิคมอุตสาหกรรมเหมราชตะวันออก (มาบตาพุด)โดยให้ยกเลิกแผนที่ท้ายประกาศกระทรวงอุตสาหกรรม เรื่องการจัดตั้งเขตอุตสาหกรรมทั่วไป นิคมอุตสาหกรรมตะวันออก ลงวันที่ ๗ ตุลาคม พ.ศ.๒๕๓๔ ซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนชื่อนิคมอุตสาหกรรมและการเปลี่ยนแปลงเขต เขตอุตสาหกรรมทั่วไป นิคมอุตสาหกรรมเหมราชตะวันออก(มาบตาพุด) (ฉบับที่ ๖) ลงวันที่ ๑๕ มิถุนายน พ.ศ. ๒๕๔๙ และประกาศคณะกรรมการการนิคมอุตสาหกรรมแห่งประเทศไทยเรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมเหมราชตะวันออก(มาบตาพุด) (ฉบับที่ ๑๐) ลงวันที่ ๙ กรกฎาคม พ.ศ. ๒๕๕๑และให้ใช้แผนที่ท้ายประกาศนี้แทนทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๗มกราคม พ.ศ. ๒๕๕๒ประสาน ตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่องการเปลี่ยนแปลงเขต เขตอุตสาหกรรมทั่วไป นิคมอุตสาหกรรมเหมราชตะวันออก (มาบตาพุด) (ฉบับที่ ๑๑)(ดูข้อมูลจากภาพกฎหมาย)ปริยานุช/จัดทำ๑๐ มีนาคม ๒๕๕๒ศิรวัชร์/ปรับปรุง๓ มีนาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๓๓ ง/หน้า ๖๑/๒ มีนาคม ๒๕๕๒
ประกาศกระทรวงการคลังประกาศกระทรวงการคลังเรื่องการลดอัตราภาษีสรรพสามิต(ฉบับที่๘)--------------------- อาศัยอำนาจตามความในมาตรา๑๐๓ แห่งพระราชบัญญัติภาษีสรรพสามิต พ.ศ. ๒๕๒๗รัฐมนตรีว่าการกระทรวงการคลังโดอนุมัติของคณะรัฐมนตรีออกประกาศไว้ ดังต่อไปนี้ ให้เพิ่มความตามบัญชีอัตราส่วนของส่วนผสมของเครื่องดื่มที่เป็นน้ำผลไม้น้ำพืชหรือน้ำผัก ท้ายประกาศกระทรวงการคลังนี้ต่อท้ายบัญชีอัตราส่วนของส่วนผสมของเครื่องดื่มที่เป็นน้ำผลไม้ น้ำพืช หรือน้ำผักท้ายประกาศกระทรวงการคลัง เรื่อง การลดอัตราภาษีสรรพสามิต (ฉบับที่ ๒) ลงวันที่ ๑๖ มกราคา ๒๕๒๙ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป ประกาศณ วันที่ ๑๓ ตุลาคม พ.ศ. ๒๕๓๐ สุธี สิงห์เสน่ห์ รัฐมนตรีว่าการกระทรวงการคลัง[รก.๒๕๓๐/๒๑๒/๗๒๓๔/๒๒ ตุลาคม ๒๕๓๐] ฐาปนี/ แก้ไข ๔ตุลาคม ๒๕๔๕ A+B(C)
ประกาศธนาคารแห่งประเทศไทยที่ สกง. 17 /2558เรื่อง กําหนดการออกพันธบัตรธนาคารแห่งประเทศไทยประจําเดือนเมษายน พ.ศ. 2558---------------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย ประจําเดือนเมษายน พ.ศ.2558อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย ประจําเดือนเมษายน พ.ศ. 2558 ดังนี้| | | | | | | | || --- | --- | --- | --- | --- | --- | --- | --- || รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน (ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุ คงเหลือ || 14/91/58 | - | 32,000 | 7 เม.ย. 58 | 9 เม.ย. 58 | 9 ก.ค. 58 | 91 วัน | 91 วัน || 14/182/58 | - | 30,000 | 7 เม.ย. 58 | 9 เม.ย. 58 | 8 ต.ค. 58 | 182 วัน | 182 วัน || 2/364/58 | - | 45,000 | 7 เม.ย. 58 | 9 เม.ย. 58 | 7 เม.ย. 59 | 364 วัน | 364 วัน || 15/91/58 | - | 32,000 | 9 เม.ย. 58 | 16 เม.ย. 58 | 16 ก.ค. 58 | 91 วัน | 91 วัน || 15/182/58 | - | 30,000 | 9 เม.ย. 58 | 16 เม.ย. 58 | 15 ต.ค. 58 | 182 วัน | 182 วัน || 1/2ปี/2558 | 2.05 | 35,000 | 16 เม.ย. 58 | 20 เม.ย. 58 | 23 ก.พ. 60 | 2 ปี | 1.85 ปี || 16/91/58 | - | 32,000 | 21 เม.ย. 58 | 23 เม.ย. 58 | 23 ก.ค. 58 | 91 วัน | 91 วัน || 16/182/58 | - | 30,000 | 21 เม.ย. 58 | 23 เม.ย. 58 | 22 ต.ค. 58 | 182 วัน | 182 วัน || 1/FRB3ปี/2558 | 3M BIBOR - 0.1 (เท่ากับ 2.07500 สําหรับงวดเริ่มต้น วันที่ 17 ก.พ. 58) | 10,000 | 24 เม.ย. 58 | 28 เม.ย. 58 | 17 ก.พ. 61 | 3 ปี | 2.81 ปี || 17/92/58 | - | 32,000 | 28 เม.ย. 58 | 30 เม.ย. 58 | 31 ก.ค. 58 | 92 วัน | 92 วัน || 17/182/58 | - | 32,000 | 28 เม.ย. 58 | 30 เม.ย. 58 | 29 ต.ค. 58 | 182 วัน | 182 วัน | สําหรับพันธบัตรธนาคารแห่งประเทศไทย รุ่นที่ 1/FRB 3 ปี/2558 ธปท. จะกําหนดและประกาศอัตราดอกเบี้ยในการคํานวณราคาสําหรับช่วงวันชําระเงินถึงวันจ่ายดอกเบี้ยถัดไป (I1) และอัตราดอกเบี้ยอ้างอิง (I2) ในวันที่ 22 เมษายน 2558อื่นๆ - 4. วันเริ่มต้นบังคับใช้ ตั้งแต่วันที่ 26 มีนาคม 2558ผู้มีอํานาจลงนาม - ประกาศ ณ วันที่ 26 มีนาคม 2558 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
ประกาศกระทรวงศึกษาธิการประกาศกระทรวงศึกษาธิการเรื่องการแบ่งส่วนราชการในมหาวิทยาลัยราชภัฏเชียงใหม่พ.ศ. ๒๕๕๕[๑] อาศัยอำนาจตามความในมาตรา ๖ มาตรา ๑๐ วรรคสามวรรคสี่ วรรคห้า และมาตรา ๑๑ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗รัฐมนตรีว่าการกระทรวงศึกษาธิการจึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงศึกษาธิการ เรื่องการแบ่งส่วนราชการในมหาวิทยาลัยราชภัฏเชียงใหม่ พ.ศ. ๒๕๔๙ข้อ ๒ ให้แบ่งส่วนราชการในสำนักงานอธิการบดีดังนี้(๑) กองกลาง(๒) กองคลัง(๓) กองนโยบายและแผน(๔) กองพัฒนานักศึกษาข้อ ๓ ให้แบ่งส่วนราชการในคณะครุศาสตร์คณะเทคโนโลยีการเกษตร คณะมนุษยศาสตร์และสังคมศาสตร์ คณะวิทยาการจัดการคณะวิทยาศาสตร์และเทคโนโลยี และวิทยาลัยแม่ฮ่องสอน เป็นสำนักงานคณบดีข้อ ๔[๒] ให้มีสำนักงานผู้อำนวยการเป็นส่วนราชการในสถาบันวิจัยและพัฒนาสำนักทะเบียนและประมวลผล สำนักศิลปะและวัฒนธรรม และสำนักหอสมุดประกาศณ วันที่ ๖ กรกฎาคม พ.ศ. ๒๕๕๕ศาสตราจารย์สุชาติธาดาธำรงเวชรัฐมนตรีว่าการกระทรวงศึกษาธิการประกาศกระทรวงศึกษาธิการเรื่อง การแบ่งส่วนราชการในมหาวิทยาลัยราชภัฏเชียงใหม่ (ฉบับที่ ๒) พ.ศ. ๒๕๕๘[๓]ทั้งนี้ ตั้งแต่วันประกาศในราชกิจจานุเบกษาเป็นต้นไปกัญฑรัตน์/เพิ่มเติม๑๐ กุมภาพันธ์ ๒๕๕๙นุสรา/ตรวจ๑๘ กุมภาพันธ์ ๒๕๕๙[๑] ราชกิจจานุเบกษาเล่ม ๑๒๙/ตอนพิเศษ ๑๓๐ ง/หน้า ๒๗/๒๗ สิงหาคม ๒๕๕๕[๒] ข้อ ๔แก้ไขเพิ่มเติมโดยประกาศกระทรวงศึกษาธิการ เรื่องการแบ่งส่วนราชการในมหาวิทยาลัยราชภัฏเชียงใหม่ (ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๓/ตอนพิเศษ ๑๑ ง/หน้า ๙/๑๔ มกราคม ๒๕๕๙
กฎ กกฎ ก.ก.ฉบับที่ ๓ (พ.ศ. ๒๕๓๕)ออกตามความในพระราชบัญญัติระเบียบข้าราชการกรุงเทพมหานคร พ.ศ. ๒๕๒๘ว่าด้วยการกำหนดระดับเงินเดือนของตำแหน่งข้าราชการครูกรุงเทพมหานคร[๑] อาศัยอำนาจตามความในมาตรา ๘และมาตรา ๒๑ (๒) แห่งพระราชบัญญัติระเบียบข้าราชการกรุงเทพมหานคร พ.ศ. ๒๕๒๘ มาตรา๓ (ค) แห่งพระราชกฤษฎีกากำหนดตำแหน่งข้าราชการครู กรุงเทพมหานคร พ.ศ. ๒๕๒๙และมาตรา ๓๐ แห่งพระราชบัญญัติระเบียบข้าราชการครู พ.ศ. ๒๕๒๓แก้ไขเพิ่มเติมโดยพระราชบัญญัติระเบียบข้าราชการครู (ฉบับที่ ๒) พ.ศ. ๒๕๓๕ ก.ก.ออกกฎ ก.ก. ไว้ ดังต่อไปนี้ข้อ ๑ ให้ยกเลิกกฎ ก.ก. ฉบับที่ ๒ (พ.ศ. ๒๕๓๐)ออกตามความในพระราชบัญญัติระเบียบ ข้าราชการกรุงเทพมหานคร พ.ศ. ๒๕๒๘ว่าด้วยการกำหนดระดับเงินเดือนของตำแหน่งข้าราชการครูข้อ ๒ ตำแหน่งข้าราชการครูกรุงเทพมหานครซึ่งมีหน้าที่เกี่ยวกับให้การศึกษาที่ไม่สังกัดโรงเรียน วิทยาลัยหรือสถานศึกษาที่เรียกชื่ออย่างอื่นของกรุงเทพมหานครให้ได้รับเงินเดือน ดังนี้(๑) ผู้ช่วยศึกษาธิการเขตให้ได้รับเงินเดือนในระดับ ๕ หรือระดับ ๖ ได้ตามหลักเกณฑ์ และวิธีการที่ ก.ก.กำหนด(๒) ศึกษาธิการเขตให้ได้รับเงินเดือนในระดับ ๖ หรือระดับ ๗ ได้ตามหลักเกณฑ์และวิธีการที่ ก.ก. กำหนดทั้งนี้ ให้มีผลตั้งแต่วันที่ ๒๓มีนาคม ๒๕๓๕ เป็นต้นไปให้ไว้ ณ วันที่ ๑๗ กันยายน พ.ศ. ๒๕๓๕เอนกสิทธิประศาสน์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยประธาน ก.ก.หมายเหตุ :- เหตุผลในการประกาศใช้กฎ ก.ก. ฉบับนี้ คือโดยที่กฎ ก.ก. ฉบับที่ ๒ (พ.ศ. ๒๕๓๐)ออกตามความในพระราชบัญญัติระเบียบข้าราชการกรุงเทพหมานคร พ.ศ. ๒๕๒๘ว่าด้วยการกำหนดระดับในเดือนของตำแหน่งข้าราชการครูกรุงเทพมหานคร ได้กำหนดระดับเงินเดือนของตำแหน่งผู้ช่วยศึกษาธิการเขตและศึกษาธิการเขตไว้ไม่เหมาะสมกับระดับความรับผิดชอบของตำแหน่งที่ข้าราชการครูกรุงเทพมหานครปฏิบัติในปัจจุบันสมควรปรับปรุงเสียใหม่เพื่อให้การบริหารงานบุคคลของข้าราชการครูกรุงเทพมหานครมีประสิทธิภาพยิ่งขึ้น จึงเป็นต้องออก กฎ ก.ก. นี้เลิศศักดิ์/ผู้จัดทำ๒๕ พฤศจิกายน ๒๕๕๓[๑] ราชกิจจานุเบกษาเล่ม ๑๐๙/ตอนที่ ๑๐๖/หน้า ๒๖/๙ ตุลาคม ๒๕๓๕